The 1989 World Tour

The 1989 World Tour הוא סיבוב ההופעות הרביעי של הזמרת-יוצרת האמריקאית טיילור סוויפט. סיבוב ההופעות נועד לעזור בקידום אלבום האולפן החמישי שלה 1989, משנת 2014. הוא החל ב-5 במאי 2015, בטוקיו והסתיים ב-21 בנובמבר 2015 באוסטרליה, בהיקף של 85 הופעות. במהלך סיבוב ההופעות ביקרה סוויפט במקומות כמו יפן, סינגפור, ארצות הברית, אוסטרליה וגרמניה. את התאריכים לסיבוב ההופעות פרסמה במהלך החודשים נובמבר ודצמבר 2014.

סיבוב ההופעות תוכנן במשך שבעה חודשים והחזרות עליו היו במשך שלושה חודשים. גם הפעם סוויפט הייתה מעורבת בתכנון ועיצוב הבמה. היא שמה לעצמה למטרה ליצור חוויה אינטימית עבור צופי המופע, דבר אשר היה מאתגר עבור המופעים שהיו באצטדיונים. רשימת השירים כללה ברובה שירים מ-1989 אך הכילה גם שירים מאלבומיה הקודמים של סוויפט, אם כי שירים אלו עברו עיבודים כך שיתאימו יותר לצליל המוזיקלי של 1989. בחלק מההופעות היא גם הופיעה עם שירים אקראיים מאלבומים קודמים שלה עימם לא הופיעה בשאר ההופעות. בהרבה מההופעות סוויפט הזמינה אורחים כמו נגנים, שחקנים, ספורטאים ודוגמניות אותם התקשרות כינתה כ-"squad" (יחידה/חוליה).

סיבוב הופעות זה זכה להצלחה מסחררת והיה לסיבוב ההופעות הרווחי ביותר בשנת 2015 כאשר גרף רבע מיליארד דולר ונמכרו בו למעלה מ-2.278 מיליון כרטיסים בכל ההופעות. סיבוב ההופעות ספג שבחים רבים ממבקרי המוזיקה, על הנוכחות הבימתית של סוויפט ועל הקשר שלה עם הקהל. הופעותיה כללו מגוון אורחים מיוחדים ועוררו פרשנויות בנוגע לתדמיתה החדשה ככוכבת פופ, שבעבר נודעה כזמרת-יוצרת עם תחושת אותנטיות מיוחדת. כשבוע לאחר סיום סיבוב ההופעות סוויפט הוציאה סרט הופעה בשם The 1989 World Tour Live אשר כלל הקלטה של ההופעה שהתקיימה ב-28 בנובמבר באוסטרליה, ביחד עם שילוב של קטעים מהופעות באמריקה הצפונית ואירופה. הסרט הועלה לשירות המוזיקה של אפל.

 רקע ופיתוח 
שמאל|ממוזער|234x234px|סוויפט בהופעה בדטרויט, מישיגן במאי 2015
סיבוב הופעות זה נועד לקדם את אלבומה החמישי של סוויפט, 1989. ב-3 בנובמבר פרסמה בחשבון הטוויטר שלה פרטים ראשונים עליו ועל מכירת הכרטיסים בהופעות של אמריקה הצפונית. באותו החודש הכריזה על התאריכים של ההופעות באירופה. חודש לאחר מכן, היא הכריזה על הופעות ביפן ואוסטרליה. ביוני היא הודיעה על הופעות בסין וסינגפור. לאור הביקוש היא הודיעה ביולי באותה השנה על הופעה שלישית במלבורן, אוסטרליה. בסך הכול, קיימה סוויפט במהלך "The 1989 World Tour" כ-85 הופעות.

לאחר מכן חשפה כי רשימת השירים תהיה מורכבת בעיקר משירים מ-1989. גם השירים הישנים שלה עובדו בצורה שהתאימה מבחינה מוזיקלית לשירים מ-1989 שנחשב לאלבום פופ בניגוד לאלבומיה הקודמים שהיו אלבומי קאנטרי ובנוסף גם רצתה שהשירים יתאימו יותר להופעות באצטדיונים. גם הפעם היא הייתה מעורבת בכל הפרטים הקשורים לתכנון סיבוב ההופעות. היא אמרה כי היא נתקלה באתגר: מצד אחד היא רצתה לספק מוזיקה שתתאים להופעה באצטדיונים, אך מצד שני היא גם רצתה שהאנשים שיושבים בשורה הראשונה ירגישו חוויה אינטימית ואישית יותר. בראיון ל-KIIS-FM בדצמבר 2014, היא חשפה שהיא יודעת איך תיראה הבמה, ושככל הנראה "לבקשת המעריצים אף שיר מ-1989 לא יישאר מחוץ לרשימת השירים".

סיבוב ההופעות החל ב-5 במאי 2015 בטוקיו, יפן והסתיים ב-12 בדצמבר באותה השנה במלבורן, אוסטרליה. הוא היה אמור להתחיל ב-20 במאי ולהסתיים באוקטובר באותה השנה, אך לאור הביקוש נוספו הופעות נוספות ולכן הוא הוארך. בעקבות הביקוש, נוספו הופעות במקומות כמו ארצות הברית, גרמניה והולנד. האמנים ואנס ג'וי, שון מנדס, חיים וג'יימס ביי היו למופע חימום בו.

 מהלך המופע 
שמאל|ממוזער|262x262 פיקסלים|ההופעה עם "How You Get the Girl" לוותה בכוריאוגרפיה שנוצרה בהשראת המחזמר "שיר אשיר בגשם".
רשימת השירים לאורך כל סיבוב ההופעות הייתה זהה, אם כי היו מספר שירים עימם הופיעה סוויפט בתאריכים נבחרים. בנוסף סוויפט העלתה לבמה בחלק מההופעות אורחים מיוחדים. כל הופעה התחילה בהקרנת סרטון בשחור-לבן של סצנות רחוב ששימשו לרקע של ההופעה עם השיר "Welcome to New York". בהמשך, היא מגיחה מהחלק התחתון של הבמה ומתחילה לשיר את "New Romantics" כשהיא מוקפת ברקדנים. לאחר מכן, היא מבצעת את "Blank Space" כשהיא אוחזת במחבט גולף שחור, מכה על הבמה וצועקת את שם העיר בה היא מופיעה כל פעם. בהמשך לכך, היא ביצעה את "I Knew You Were Trouble" כשרקדנים ללא חולצה הופיעו על הבמה וביצעו "תנועות חושניות".

לאחר מכן, סוויפט מחליפה לשמלה ורודה זוהרת עם נקודות ומבצעת את השיר "How You Get the Girl" בליווי רקדנים שרוקדים ריקוד בהשראת המחזמר "שיר אשיר בגשם", כאשר הרקדנים רוקדים עם מטריות שעשויות מניאון. ההופעה ממשיכה עם ביצוע של "I Know Places" במהלכו סוויפט מחליפה למגפיים שחורים גבוהים שמגיעים עד גובה הברך. במהלך השיר רקדנים רעולי פנים רדפו אחריה דרך דלתות כאשר היא שרה "They are the hunters / We are the foxes". בהמשך, היא מבצעת את "All You Had to Do Was Stay" או שיר אחר בהתאם למדינה בה הופיעה. לאחר מכך היא מבצעת את "Clean" תוך כדי שהיא מדברת עם הקהל על דברים בחייה האישיים. לקראת הסוף, ביצעה את "Love Story" כשהיא עומדת על במה מוגבהת.

בהמשך ההופעה היא עוברת לבצע את "Style" כשהיא נאבקת עם הרקדן שרוקד עימה ולובשת שמלה נוצצת. עם לבוש זה היא ממשיכה לבצע גם את השיר "This Love". לאחר מכן היא מחליפה ללבוש עור בצבע שחור ומבצעת את "Bad Blood". כשהשיר מסתיים, היא מבצעת את השיר "We Are Never Ever Getting Back Together" בגרסת רוק כאשר שערה מבולגן והיא רוכנת קדימה ואחורה. בנוסף לכך, סוויפט שוב מגיחה מתחת לבמה כשהיא מבצעת מאשאפ של השירים "Enchanted" ו-"Wildest Dreams" בשילוב פסנתר כנף. רגע לפני הסוף, היא מבצעת את "Out of the Woods" עם בגד גוף נוצץ, תוך שמטוסי נייר גדולי ממדים עפים מעל הבמה. ההופעה מסתיימת עם השיר "Shake It Off" כאשר זיקוקים ופתיתונים מפוזרים ברקע.

 אורחים מיוחדים והחלפות שירים 
במספר הופעות סוויפט החליפה את השיר "You Are in Love" בשיר "Wonderland", מתוך מהדורת הדלוקס של 1989, או שיר אחר מאלבומיה הקודמים. בין השירים ניתן היה למנות את "Should've Said No" (מתוך Taylor Swift); "You Belong with Me", "Fifteen", ו-"Fearless" (מתוך Fearless); "Mean", "Sparks Fly", ו-"Mine" (מתוך Speak Now); "Holy Ground", "All Too Well", ו-"Red" (מתוך Red). בהופעה שהתקיימה ב-15 באוגוסט 2015, היא ביצעה בנוסף לכל השירים גם את השיר "Never Grow Up" לכבוד הולדת הבן השני של השחקנית והדוגמנית האמריקאית ג'יימי קינג.דבר אשר אפיין את סיבוב ההופעות היה מספר רב של אורחים אותם הביאה סוויפט במהלך הופעות שונות. בריאיון לרדיו Beats 1 של אפל מיוזיק היא רצתה לשלב אלמנט של הפתעה שהמעריצים שלה לא יכלו לדעת עליו דרך הרשתות החברתיות או בדרכים אחרות. "הם מכירים היטב את רשימת השירים או את התלבושות כי אני מניחה שהם בדקו את זה אז לכן אני אוהב לשלב את אלמנט ההפתעה. שיעלה על הבמה בן אדם שהם כלל לא ציפו לראות". במהלך סיבובי ההופעות הקודמים שלה, נהגה סוויפט לארח מוזיקאים על הבמה, אך בסיבוב ההופעות הזה נהגה לארח גם אנשים מתחומים אחרים כמו משחק, דוגמנות וספורט. למשל בהופעתה בלונדון הביאה להופעות את הדוגמניות והידועניות מרתה האנט, קנדל ג'נר, קרלי קלוס, ג'יג'י חדיד וקארה דלווין. קבוצה זו של דוגמניות (וסוויפט עצמה) תוארו בידי התקשורת בכינוי "squad" (חוליה או יחידה). חלק מהאורחים לא תוכננו להיות מוזמנים מבעוד מועד, כמו הזמר-יוצר האמריקאי ג'ון לג'נד, אותו הזמינה סוויפט לעלות לבמה לאחר שזיהתה אותו בקהל.

בשאר ההופעות באו אנשים נוספים כמו ג'וליה רוברטס וג'ואן באאז. מהלך זה גרם למבקרים לחשוב כי "סוויפט מנסה לבסס את מעמדה ככוכבת פופ גדולה בעקבות המעבר שלה ממוזיקת הקאנטרי אך מאבדת מהאותנטיות שלה". קריסטי פיירקלו פרופסור לתרבות וסרטים טען כי "בעוד שפעם הזמרת הציגה את עצמה כאנדרדוגית ואאוטסיידרית מבנות הדור שלה, כעת היא מציגה תדמית חדשה של אישה מושכת, לבנה, רזה, מפורסמת ועשירה ושעכשיו היא נראית כמו אנדרדוגית ממש לא סימפתית", ובנוסף אמר כי "האסתטיקה והנאמנות המשתנה שלה נראים מבלבלים בנרטיב כולל המציג את טיילור סוויפט כמרכז היקום התרבותי". גם ניק לוין מ-BBC דיבר על איבוד תחושת האותנטיות של סוויפט ועל כך שהיא מנסה לבסס את מעמדה בעולם הפופ במהלך הזה ואמר כי היא "מנסה להראות את כוחה", אך ציין גם לחיוב את העובדה שהקהל התלהב מהאורחים שהביאה. מגזין ניו יורק ציין את ה-"squad" כ"אחד הרגעים המכריעים במוזיקה של אותו העשור". עם סיום סיבוב ההופעות סוויפט אמרה כי "ייתכן שאנשים יזדקקו להפסקה ממנה" ולאחר מכן יצאה להפסקה מפעילות מוזיקלית.

 ביקורת 
שמאל|ממוזער|248x248px|סוויפט מבצעת את "Style" באחת מההופעות.
סיבוב ההופעות ספג שבחים בכל העולם, כיוון שהתמקדו בהפקת הבמה המורכבת ובנוכחות הבימתית של סוויפט. אריק סנדרמן ממגזין Vice העריך את יכולתה של סוויפט להתחבר לקהל שלה ואמר: "היא בנתה קריירה ביצירת מוזיקה שמתאימה למרקם של חיינו, ולכן הגיוני שההופעה שלה תוכננה להיות הלילה הטוב ביותר בחיים שלך". ג'ון קרמניקה, מניו יורק טיימס, החמיא לעובדה כי נראה שהזמרת מרגישה בנוח על הבמה. רוב שפילד מרולינג סטון שיבח את השירים שזכו לעיבודים חדשים והרגיש שהיא שואפת להופעה מרהיבה אף יותר מסיבוב ההופעות הקודם שלה: "לקחת את הדרך הקלה הייתה 100 אחוז מספיק טוב. זה פשוט לא מה שהיא רצתה לעשות. במקום זאת היא רצתה לדחוף קצת יותר חזק ולעשות בלגן של אפיק פופ להפליא כמו זה". קווין קופרי מעיתון Omaha World-Herald הסבירה כיצד ההפקה הבימתית משלימה את השירים: "המופע שלה הוא ברמה שלא דומה לשום דבר שראיתי".

פייג' אלן מ-The Sun Chronicle הייתה חיובית כלפי הופעתה של סוויפט, אך חשה שהיא לבדה הייתה יכולה להחזיק את ההופעה ללא אורחים. האנטר הוק מ-The Dallas Morning News טען כי האורחים היו מיותרים אך התרשם מהטבעיות בה הופיעה סוויפט על הבמה. דייוויד פולוק מאינדיפנדנט שיבח את ההופעה הנמרצת שלה ותיאר את ההופעה כ"הופעה פמיניסטית המעבירה מסר מהנה ולבבי על פולמוס". ברנדר זואל מ-The Sydney Morning Herald נתן להופעה ציון של 4.5 כוכבים מתוך 5 וכינה אותה כ"אחת מהופעות האצטדיון המרהיבות ביותר" שראה אי פעם, ושיבח את הנוכחות הבימתית של סוויפט על "יצירת אנרגיה תוססת ואופורית". אל האנט מגרדיאן העניקה להופעה ציון של 5 כוכבים מתוך 5 וטענה כי "ההופעה הייתה תזכורת למעורבות הרגשית של סוויפט באמצעות שיריה כנכס הגדול ביותר שלה שזכה בבסיס המעריצים העולמי העצום שלה". בשנת 2017 כללו ברולינג סטון את סיבוב ההופעות ברשימת "50 סיבובי ההופעות הטובים ביותר בכל הזמנים".

 הצלחה מסחרית 
 מכירות כרטיסים 

לאור הביקוש הרב לכרטיסים, סוויפט הייתה לאמן השישי המחופש ביותר באתר טיקטמאסטר, אף על פי שהחלה את מכירות הכרטיסים להופעות שלה רק ב-7 בנובמבר של אותה השנה. בלונדון מכירות הכרטיסים החלו החל מ-10 בנובמבר, באמריקה הצפונית מכירות הכרטיסים החלו ב-14 בנובמבר, באוסטרליה ב-12 בדצמבר, וב-13 בדצמבר ביפן (בסינגפור ושאנגחאי המכירות החלו ב-2015).

במהלך סיבוב ההופעות היו מספר הופעות שהצליחו במיוחד. ב-28 וב-29 בספטמבר הופיעה סוויפט בסנט לואיס מול קהל של קרוב ל-30 אלף איש. תחילה סוויפט תכננה להופיע רק פעם אחת בסנט לואיס זו מאחר שמסיבות לא ידועות נאלצה לבטל את ההופעה השנייה בעיר אך לאור הביקוש היא הופיעה פעמיים בעיר מכיוון שהכרטיסים להופעה הראשונה אזלו תוך דקות ספורות. הביקוש להופעות נמשך גם באירופה כאשר לאור הביקוש הרב נוספו מופעים נוספים כמו בקלן ודבלין. ההופעה בדבלין נוספה לאחר שכל הכרטיסים להופעה הראשונה אזלו תוך שש דקות. גם הכרטיסים להופעה השנייה אזלו במהירות כאשר הם נמכרו תוך 55 דקות. סך הכל נמכרו לשתי ההופעות כ-29 אלף כרטיסים. גם באוסטרליה בהופעה שהתקיימה ב-11 בדצמבר הכרטיסים אזלו בתוך קצת פחות משעה. בעקבות כך סוויפט הוסיפה הופעות גם באוסטרליה בערים מלבורן ואדלייד. אך הביקוש המשיך וביולי סוויפט הוסיפה מופע נוסף במלבורן. במלבורן סוויפט הופיעה בפארק AAMI ובך הפכה לאמנית הראשונה בהיסטוריה שהופיעה שלוש פעמים ברצף בפארק. בסך הכול הופיעה מול קרוב ל-224 אלף איש באוסטרליה. מגזין פורבס דיווח כי סיבוב ההופעות הוא אחד מסיבובי ההופעות הרווחיים ביותר של שנת 2015 בשוק המשני.

 רווחים 
שמאל|ממוזער|241x241px|סוויפט מופיעה עם "Out of the Woods".
סיבוב ההופעות הגיע למקום הראשון במצעד סיבובי ההופעות של בילבורד מ-5 הופעות בלבד כשהופעות אלו גרפו 16.8 מיליון דולר ונמכרו בהן 149,708 כרטיסים. גם בשבוע שלאחר מכן הוא היה במקום הראשון במצעד עם רווח של 15.2 מיליון דולר מ-3 הופעות ו-129,962 כרטיסים שנמכרו. בסך הכול הוא שהה שישה שבועות במקום הראשון. בשבוע השישי והאחרון שלו במקום הראשון הוא הרוויח 13.6 מיליון דולר מ-3 הופעות בלבד. עד 1 באוגוסט הוא הרוויח 86.2 מיליון דולרים ונמכרו בו 771,460 כרטיסים. ב-9 בספטמבר דווח בבילבורד כי סיבוב ההופעות הרוויח 130 מיליון דולר ונמכרו בו 1.1 מיליון כרטיסים. באוקטובר דווח כי סיבוב ההופעות הרוויח 175 מיליון דולר ובכך הפך לסיבוב ההופעות הרווחי ביותר של סוויפט.

ברשימת "25 המופעים הרווחים ביותר של השנה" נכנסה סוויפט לרשימה שבע פעמים עם ההופעות מסיבוב ההופעות ובכך הייתה לאמן שנכנס הכי הרבה פעמים לרשימה. סיבוב ההופעות הסתיים בכך שגרף 250.7 מיליון דולר ובכך הפך לסיבוב ההופעות הרווחי ביותר של שנת 2015. גם באמריקה הצפונית זהו היה סיבוב ההופעות הרווחי ביותר של השנה ובנוסף לכך זהו היה גם סיבוב ההופעות הרווחי ביותר אי פעם בתולדות אמריקה הצפונית כאשר הרוויח שם בלבד 199.1 מיליון דולר ובכך שברה סוויפט את השיא של הרולינג סטונז.

ברשימת "100 המופעים הרווחיים ביותר של השנה" על פי מגזין פולסטאר סוויפט הופיעה שש פעמים עם הופעות מסיבוב ההופעות זה. ברשימה אחרת של פולסטאר שכללה 200 מופעים של אמנים צפון אמריקאים סוויפט הצליחה להכניס גם שש הופעות כאשר הגיעה למיקום שיא (5) ברשימה.

 סרט הופעה 
שמאל|ממוזער|240x240 פיקסלים|סרט ההופעה צולם באצטדיון ANZ שבסידני.
כשבוע לאחר סיום סיבוב ההופעות סוויפט הוציאה סרט הופעה בשם The 1989 World Tour - Live באופן אקסקלוסיבי לשירות אפל מיוזיק. במאי הסרט היה יונס אוקרלונד והוא צולם בהופעה שהתרחשה בסידני, אוסטרליה באצטדיון ANZ ב-28 בנובמבר 2015. לפני צילום ההופעה התבשרו הצופים שבו שהיא תצולם למטרות מסחריות.

ב-13 בדצמבר 2015 הודיעה סוויפט כי היא עשתה עסקה עם אפל מיוזיק כדי להוציא סרט הופעה חיה מתוך סיבוב ההופעות ב-20 בדצמבר. בהמשך לכך, The 1989 World Tour - Live הופץ כסרט הכולל את ההופעה עצמה, ביחד עם קטעי ראיונות, קטעים מתוך החזרות וקטעים נוספים מאחורי הקלעים שלא נראו קודם. מתוך סרט ההופעה נלקחו גם קטעים אשר נעשה בהם שימוש לצילום הקליפ של השיר "New Romantics", שיצא לאור ב-23 בפברואר 2016, כסינגל השביעי והאחרון מתוך 1989.

 פרסים ומועמדויות 
 שנהפרס קטגוריה תוצאה מקור2015פרסי בחירת הנוער סיבוב ההופעות של הקיץפרסי סיבובי ההופעות של בילבורד סיבוב ההופעות הטוב ביותרהוויזואליה הטובה ביותרקפיטול לאבס 2015 מופע הלייב הטוב ביותרפרסי המוזיקה של MTV אירופההאמנ/ית האמריקאי/ת הטוב/ה ביותר הופעת הלייב הטוב ביותר2016פרסי פולסטאר סיבוב ההופעות של השנה העיצוב הטוב ביותרפרסי המוזיקה של iHeartRadio סיבוב ההופעות הטוב ביותר

 רשימת השירים 
להלן רשימת השירים של סיבוב ההופעות ב-5 במאי 2015. ייתכן שבמהלך סיבוב ההופעות התרחשו שינויים אחדים.

 תאריכי הופעות 
+ רשימה מלאה של תאריכי הופעות, נוכחות והכנסותBox score data:


 Box score:


 Box score:






  תאריך עיר מדינה מיקום מופע חימום נוכחות הכנסות 5 במאי 2015 טוקיו יפן טוקיו דום100,320 / 100,320$10,586,828 6 במאי 2015 15 במאי 2015 לאס וגאס ארצות הברית סיטי אוף רוק  20 במאי 2015בוסייר סיטימרכז CenturyLink ואנס ג'וי 12,459 / 12,459 $1,458,197 22 במאי 2015 באטון רוז'אצטדיון טייגר LSU ואנס ג'וישון מנדס 50,227 / 50,227 $4,119,670 30 במאי 2015 דטרויט פורד פילד 50,703 / 50,703 $5,999,690 2 ביוני 2015 לואיוויל מרכז יאם! KFCואנס ג'וי 16,242 / 16,242 $1,863,281 3 ביוני 2015 קליבלנד רוקט מורגג' פילדהאוס 15,503 / 15,503 $1,732,041 6 ביוני 2015 פיטסבורגהיינץ פילד ואנס ג'וישון מנדס 54,801 / 54,801 $5,836,926 8 ביוני 2015 שארלוט ספקטרום סנטר ואנס ג'וי 15,024 / 15,024 $1,627,798 9 ביוני 2015 ראליזירת PNC 13,886 / 13,886 $1,653,762 12 ביוני 2015 פילדלפיה לינקולן פייננשל פילד ואנס ג'וישון מנדס 101,052 / 101,052 $11,987,816 13 ביוני 2015אירופה 19 ביוני 2015 קלן גרמניה לנקסס ארנה ג'יימס ביי 29,020 / 29,020 $2,054,690 20 ביוני 2015 21 ביוני 2015 אמסטרדם הולנד זיגו דום 11,166 / 11,166 $800,829 23 ביוני 2015 גלאזגו סקוטלנדSSE הידרו ואנס ג'וי 11,021 / 11,021 $1,119,300 24 ביוני 2015 מנצ'סטרבריטניה מנצ'סטר ארנה 14,773 / 14,773 $1,478,760 27 ביוני 2015 לונדון הייד פארק ריי מוריסואנס ג'ויאלי גולדינגג'ון ניומן  29 ביוני 2015 דבלין אירלנדארנה3 ואנס ג'וי 25,188 / 25,188 $1,975,510 30 ביוני 2015אמריקה הצפונית 6 ביולי 2015 אוטווה קנדהמרכז הצמיגים הקנדי ואנס ג'וי 13,480 / 13,480 $1,325,480 7 ביולי 2015 מונטריאול סנטר בל 14,770 / 14,770 $1,499,040 10 ביולי 2015מזרח רתרפורד ארצות הברית אצטדיון מטלייף ואנס ג'וישון מנדסחיים 110,105 / 110,105 $13,423,858 11 ביולי 2015 13 ביולי 2015 וושינגטון די. סי.הפארק הלאומי 85,014 / 85,014 $9,730,596 14 ביולי 2015 18 ביולי 2015 שיקגו סולג'ר פילד 110,109 / 110,109 $11,469,887 19 ביולי 2015 24 ביולי 2015פוקסבורו אצטדיון ג'ילט 116,849 / 116,849 $12,533,166 25 ביולי 2015 1 באוגוסט 2015 ונקובר קנדה בי סי פלייס ואנס ג'וישון מנדס 41,463 / 41,463 $4,081,820 4 באוגוסט 2015 אדמונטון רקסאל פלייס ואנס ג'וי 26,534 / 26,534 $2,387,080 5 באוגוסט 2015 8 באוגוסט 2015 סיאטל ארצות הברית לומן פילד ואנס ג'וישון מנדס 55,711 / 55,711 $6,050,643 14 באוגוסט 2015 סנטה קלרה אצטדיון ליווייס 102,139 / 102,139 $13,031,146 15 באוגוסט 2015 17 באוגוסט 2015 גלנדייל גילה ריבר ארנה ואנס ג'וי 26,520 / 26,520 $3,029,628 18 באוגוסט 2015 21 באוגוסט 2015 לוס אנג'לס סטייפלס סנטר ואנס ג'ויחיים 70,563 / 70,563 $8,961,681 22 באוגוסט 2015 24 באוגוסט 2015 25 באוגוסט 2015 26 באוגוסט 2015 29 באוגוסט 2015 סן דייגופארק פטקו ואנס ג'וישון מנדס 44,710 / 44,710 $5,475,237 4 בספטמבר 2015 סולט לייק סיטי ויוינט סמארט הום ארנה ואנס ג'וי 14,131 / 14,131 $1,589,686 5 בספטמבר 2015 דנוור פפסי סנטר 27,126 / 27,126 $2,868,991 6 בספטמבר 2015 9 בספטמבר 2015 יוסטון מינט מייד פארק ואנס ג'וישון מנדס 40,122 / 40,122 $5,202,196 11 בספטמבר 2015 סיינט פול אקסל אנרג'י סנטר ואנס ג'וי 45,126 / 45,126 $5,514,863 12 בספטמבר 2015 13 בספטמבר 2015 16 בספטמבר 2015 אינדיאנפוליס באנקרס לייף פילדהאוס 14,010 / 14,010 $1,550,268 17 בספטמבר 2015 קולומבוס ניישנוייד ארנה 29,936 / 29,936 $3,369,693 18 בספטמבר 2015 21 בספטמבר 2015 קנזס סיטי מרכז ספרינט 27,857 / 27,857 $2,967,558 22 בספטמבר 2015 25 בספטמבר 2015 נאשוויל ברידג'סטון ארנה ואנס ג'ויחיים 28,917 / 28,917 $3,354,844 26 בספטמבר 2015 28 בספטמבר 2015 סנט לואיס מרכז סקוטרייד 29,688 / 29,688 $3,452,940 29 בספטמבר 2015 2 באוקטובר 2015 טורונטו קנדה רוג'רס סנטר ואנס ג'וישון מנדס 99,283 / 99,283 $8,670,990 3 באוקטובר 2015 8 באוקטובר 2015 דה מוין ארצות הבריתולס פארגו ארנה ואנס ג'וי 13,969 / 13,969 $1,566,321 9 באוקטובר 2015 אומהה מרכז הבריאות CHI אומהה 29,622 / 29,622 $3,121,421 10 באוקטובר 2015 12 באוקטובר 2015 פארגופארגודום 21,067 / 21,067 $2,219,188 17 באוקטובר 2015 ארלינגטון אצטדיון AT&T ואנס ג'וישון מנדס 62,630 / 62,630 $7,396,733 20 באוקטובר 2015 לקסינגטוןארנה רופ ואנס ג'וי 17,084 / 17,084 $1,870,471 21 באוקטובר 2015 גרינסבורוקולוסיאום גרינסבורו 15,079 / 15,079 $1,662,171 24 באוקטובר 2015 אטלנטה ג'ורג'יה דום ואנס ג'וישון מנדס 56,046 / 56,046 $6,034,846 27 באוקטובר 2015 מיאמי אמריקן איירליינס ארנה ואנס ג'וי 14,044 / 14,044 $1,527,919 31 באוקטובר 2015 טמפהאצטדיון ריימונד ג'יימס ואנס ג'וישון מנדס 56,987 / 56,987 $6,202,515אסיה 7 בנובמבר 2015 סינגפור אצטדיון מקורה בסינגפור  17,726 / 17,726 $3,217,569 8 בנובמבר 2015 10 בנובמבר 2015 שאנגחאי סין מרצדס-בנץ ארנה 37,758 / 37,758 $5,917,348 11 בנובמבר 2015 12 בנובמבר 2015אוסטרליה 28 בנובמבר 2015 סידני אוסטרליה אצטדיון ANZ ואנס ג'וי 75,980 / 75,980 $6,571,683 5 בדצמבר 2015 בריזבןאצטדיון סונקורפ 46,881 / 46,881 $4,759,471 7 בדצמבר 2015 אדלייד מרכז הבידור אדלייד 20,090 / 20,090 $2,407,499 8 בדצמבר 2015 10 בדצמבר 2015 מלבורן פארק AAMI 98,136 / 98,136 $10,421,553 11 בדצמבר 2015 12 בדצמבר 2015סך הכול  $250,733,097

 קישורים חיצוניים 

 ביאורים 

 הערות שוליים 

קטגוריה:סיבובי הופעות מ-2015
קטגוריה:סיבובי הופעות של טיילור סוויפט
קטגוריה:סיבובי הופעות באוסטרליה
קטגוריה:סיבובי הופעות באמריקה הצפונית
קטגוריה:סיבובי הופעות בארצות הברית
קטגוריה:סיבובי הופעות בממלכה המאוחדת
קטגוריה:סיבובי הופעות בקנדה